ગઇ કાલે છેલ્લે શેરબજાર સાધારણ સુધારે બંધ થયું હતું. નિફ્ટી ૧૯ પોઇન્ટના સુધારે ૭,૨૦૦ની ઉપર ૭,૨૧૦ની સપાટીએ બંધ થયો છે, જે રાહતનાે સંકેત ગણાવી શકાય, પરંતુ આગામી ૨૯મીએ સામાન્ય બજેટ છે, એટલું જ નહીં આગામી સપ્તાહે ફેબ્રુઆરી એક્સપાયરી છે. તે પૂર્વે શેરબજારમાં બંને તરફની વધ-ઘટ વધવાની શક્યતા છે. ઉલ્લેખનીય છે કે છેલ્લાં બે સેશનમાં સેન્સેક્સમાં ૪૫૭ પોઇન્ટનો સુધારો આવ્યો હતો, જ્યારે સપ્તાહ દરમિયાન સેન્સેક્સમાં ૭૨૩ પોઇન્ટનો ઉછાળો નોંધાયો હતો, જે ઓક્ટોબર બાદનો સૌથી મોટો સાપ્તાહિક સુધારો છે.